Aglam s umata yemmal-d amek yegga uwadem, neɣ adeg atg. Yerna d aḥric i yettɛawanen di lebni n uḍris; Ayagi iwala-t M. Erman mi d-yenna belli aglam ur d-issebgan ara kan awadem amek-it maca yettɛawan aṭas deg lebni n uḍris , meḥsub d win i d-yettaken ccbaḥa d uɣanib i uḍris-nni1. Ula d M. A. Salhi, yenna-d fell-as belli: « D aḍris, neɣ d aḥric deg uḍris i d-yettakken isalan ɣef uwadem (neɣ ɣef umdan) ɣef tɣawsa, ɣef wadeg, ɣef wakud, neɣ ɣef tigawt. aglam yesɛa azal d ameqqran di tira n tsekla acku isuddus aḍris, yerna ittcebbiḥ-it. »2